Адыгэхэм я махуэр ягъэлъапIэ
Шэджэм щIыналъэм Iэтауэ щагъэлъэпIащ Адыгэхэм я махуэр. Шэджэм къалэм ЩэнхабзэмкIэ и унэм щызэхэта гуфIэгъуэ зэхуэсым кърихьэлIат щIыналъэм ис нэхъыжьыфIхэр, нэгъуэщI щIыпIэхэм къикIа хьэщIэхэр, щэнхабзэм, спортым дихьэх щIалэгъуалэр, абыхэм я гъэсакIуэхэр.
Шэджэм районым ЩIыпIэ самоуправленэмкIэ и советым унафэщI Уэдыжь Хьэсанш зэхыхьэр къыщызэIуихым жиIащ махуэшхуэр зыгъэлъапIэхэр узыншэну, адыгэ хабзэр, нэмысыр зыхъумэфын щIэблэщIэ куэд ди лъэпкъым къащIэхъуэну зэригуапэр.
Псалъэ зратахэм я хъуэхъум къыхагъэщырт Адыгэхэм я махуэр ди лъэпкъыр зыкъуэзыгъэувэу зэрыщытыр,апхуэдэуи адрей лъэпкъхэми мамыру дадекIуэкIынымкIэ абы мыхьэнэшхуэ зэриIэр. Къызэхуэсахэм я пащхьэм щагъэлъэгъуащ адыгэхэм ди джэгукIэхэм щыщ теплъэгъуэхэр.
Пщыхьэщхьэр ягъэдэхащ «Шэджэм псыкъелъэхэр» уэрэджыIакIуэ ансамблым, «Шэджэм шууейхэр» сабий къэфакIуэ гупым.
НАФIЭДЗ Мухьэмэд.
